**LĪGUMS Nr. 10/L/2017 SKUS 224/17**

Par optisko kabeļu instalācijām A korpusā

Rīgā, 2017.gada 31.martā

**VSIA „Paula Stradiņa klīniskā universitātes slimnīca”**, reģ.Nr.40003457109, kuru, saskaņā ar statūtiem un 01.03.2017. valdes lēmumu Nr.21 (protokols Nr.9p.1) “Par pilnvarojuma (paraksttiesību) piešķiršanu” pārstāv valdes priekšsēdētāja **Ilze Kreicberga**, (turpmāk - Pasūtītājs) no vienas puses, un

**SIA “Eiroparks”**, reģistrācijas Nr.40003688079, tās valdes locekļa Ģirta Piotrovska personā, kurš rīkojas uz statūtu pamata (turpmāk - Piegādātājs) no otras puses (abi kopā – Puses), pamatojoties uz iepirkuma turpmāk abi kopā saukti – Puses, pamatojoties uz iepirkuma „Optisko kabeļu instalācijas 5.kārta”, identifikācijas Nr. PSKUS 2017/20, rezultātiem, noslēdz šādu līgumu (turpmāk – Līgums):

1. **Līguma priekšmets**
	1. Pasūtītājs uzdod un Izpildītājs apņemas veikt optisko kabeļu instalāciju (turpmāk – Darbi) Pilsoņu ielā 13, Rīgā (turpmāk – Objekts), saskaņā ar Tehnisko un finanšu piedāvājumu (1.pielikums).
	2. Izpildītājs un Pasūtītājs savā darbībā ievēro normatīvo aktu prasības, kas regulē Darbu veikšanu, un šī Līguma nosacījumus.
	3. Izpildītājs nodrošina Darbu izpildi 2 (divu) mēnešu laikā no Līguma spēkā stāšanās dienas.
2. **Līguma summa un norēķinu kārtība**
	1. Līguma kopējā summa ir **EUR 35 839,01** (trīsdesmit pieci tūkstoši astoņi simti trīsdesmit deviņi *euro* un 01 centi) bez pievienotās vērtības nodokļa normatīvajos aktos noteiktajā apmērā (turpmāk – PVN) saskaņā ar finanšu piedāvājumā (1. pielikums) norādīto.
	2. PVN Izpildītājs aprēķina un iekļauj rēķinā atbilstoši Pievienotās vērtības nodokļa likuma nodokļa procenta likmei un noteikumiem.
	3. Izpildītājs nodrošina Darbu izpildi saskaņā ar Finanšu piedāvājumā (1.pielikums) norādītajām cenām. Līguma kopējā summa ietver visus izdevumus un izmaksas, kas saistītas ar Darbu pilnīgu un kvalitatīvu izpildi, tajā skaitā jebkādi piemērojamie nodokļi (izņemot PVN) un nodevas, kā arī visi iespējamie riski, kas saistīti ar tirgus cenu svārstībām.
	4. Pasūtītājs veic apmaksu par veiktajiem Darbiem, pamatojoties uz Izpildītāja izrakstīto rēķinu, veicot pārskaitījumu uz Izpildītāja norādīto norēķina kontu 60 (sešdesmit) dienu laikā pēc Izpildītāja rēķina saņemšanas. Pamats rēķina izrakstīšanai un apmaksai ir Līguma 4.2. un 4.7.punktā minētie Pušu abpusēji parakstītie pieņemšanas – nodošanas akti.
	5. Par apmaksas dienu tiek uzskatīta diena, kurā Pasūtītājs ir veicis pārskaitījumu uz Izpildītāja norādīto bankas kontu.
3. **Darbu veikšanas kārtība**
	1. Izpildītājs veic Darbus Līgumā un tā pielikumos noteiktajā kvalitātē un apjomā, un ievērojot Latvijas Republikas spēkā esošo normatīvo aktu prasības.
	2. Izpildītājs veic Darbus, ievērojot Pasūtītāja norādījumus, kā arī saskaņojot Darbu veikšanas laiku. Atsevišķu Darbu veikšana Izpildītājam ir jānodrošina darba dienās no plkst.18.00 līdz plkst.20.00 un sestdienās.
	3. Izpildītājs nodrošina Darbu izpildei nepieciešamo kvalitatīvu materiālu un iekārtu iegādi, nodrošinot to atbilstību attiecīgā projekta prasībām. Izpildītājs apliecina, ka Darbos tiks izmantoti optiskie kabeļi, kas atbilst starptautiskajiem industriālajiem standartiem.
	4. Izpildītājs nodrošina Darbu izpildes vietas norobežošanas, aizsardzības un iekārtošanas darbus saskaņā ar Latvijas Republikas spēkā esošo normatīvo aktu prasībām, kā arī nodrošina Darbu izpildes vietas un tajā esošo materiālu un iekārtu apsardzi.
	5. Izpildītājs nodrošina Darbu veikšanai nepieciešamās normatīvajos aktos paredzētās izpilddokumentācijas sagatavošanu un pieejamību Darbu izpildes vietā.
	6. Izpildītājs Darbu izpildes vietā un tās tiešā tuvumā uztur tīrību un kārtību, kā arī regulāri izved būvniecības atkritumus, kas radušies Darbu izpildes gaitā. Līdz Darbu nodošanai Izpildītājam par saviem līdzekļiem jāveic būvniecības atkritumu izvešana no Darbu izpildes vietas un tās tieša tuvuma, kā arī Darbu izpildes vieta jāatbrīvo no Izpildītājam piederošajiem darbarīkiem, inventāra un iekārtām.
	7. Izpildītājam par saviem līdzekļiem jāveic apdares un citi nepieciešamie darbi, ja Darbu izpildes laikā radīti bojājumi ēkām, kas ietilpst Objektā, kā arī jānodrošina Darbu izpildes vietas un tai piegulošās teritorijas atjaunošana ne sliktākā stāvoklī, kādā tā bija pirms Darbu uzsākšanas.
	8. Izpildītājs pēc Pasūtītāja pieprasījuma, bet ne vēlāk kā 2 (divu) darba dienu laikā pēc pieprasījuma saņemšanas, sniedz Pasūtītājam informāciju par Līguma izpildi.
	9. Pasūtītājs Darbu veikšanas vajadzībām nodrošina Izpildītājam piekļuvi Objektam.
	10. Pasūtītājs pēc Izpildītāja pieprasījuma, bet ne vēlāk kā 2 (divu) darba dienu laikā pēc pieprasījuma saņemšanas, sniedz Izpildītājam visu informāciju, kas nepieciešama Darbu veikšanai, ja šo informāciju sagādāt nav Izpildītāja pienākums. Ja Pasūtītājs nesniedz Izpildītājam pieprasīto informāciju Līgumā noteiktajā termiņā, Darbu veikšanas termiņš pagarinās par tik dienām, par cik dienām Pasūtītājs ir nokavējis Izpildītāja pieprasītās informācijas sniegšanas termiņu.
	11. Izpildītājs nekavējoties rakstveidā informē Pasūtītāju, ja Darbu izpildes gaitā Darbu kvalitatīvai izpildei nepieciešams veikt iepriekš neparedzētas darbības, kā arī par visiem citiem būtiskiem apstākļiem, kas var neparedzēti ietekmēt Darbu izpildes procesu.
4. **Darbu pieņemšanas kārtība**
	1. Izpildītājs nodod Pasūtītājam kvalitatīvi, Līguma, tā pielikumu un Latvijas Republikas normatīvajiem aktiem atbilstoši veiktos Darbus Līguma 1.3.punktā noteiktajā termiņā.
	2. Darbu nodošanu un pieņemšanu apliecina abu Pušu parakstīts pieņemšanas – nodošanas akts.
	3. Pasūtītājs pārbauda Darbu atbilstību Līguma, tā pielikumu un Latvijas Republikas normatīvo aktu prasībām 5 (piecu) darba dienu laikā pēc to saņemšanas un paraksta pieņemšanas – nodošanas aktu, apliecinot, ka Izpildītājs pienācīgā kvalitātē ir Izpildījis savas no Līguma izrietošās saistības.
	4. Ja Pasūtītājs konstatē, ka Darbi nav veikti kvalitatīvi un atbilstoši Līguma, tā pielikumu un Latvijas Republikas normatīvo aktu prasībām, Pasūtītājs iesniedz Izpildītājam rakstveida pretenziju, kurā norāda un pamato trūkumus, kuru dēļ Pasūtītājs nepieņem Darbus.
	5. Izpildītājs pēc Līguma 4.4.punktā minētās rakstveida pretenzijas saņemšanas par saviem līdzekļiem novērš visus Darbu trūkumus un nepilnības Pasūtītāja noteiktajā termiņā.
	6. Pēc Līguma 4.2.punktā noteiktā pieņemšanas – nodošanas akta parakstīšanas Izpildītājs sagatavo un iesniedz Pasūtītājam Darbu (optisko kabeļu instalācijas) izpilddokumentāciju, t.sk. arī elektroniskā formātā, kurā ir attēlota montāžas shēma un rozešu marķējumi telpā un komutācijas skapī, kā arī klāt pievienoti testa protokoli, kā arī materiālu un iekārtu ražotāju un pārdevēju garantijas.
	7. Izpilddokumentācijas pieņemšanu un nodošanu apliecina abpusēji parakstīts Darbu izpilddokumentācijas pieņemšanas – nodošanas akts.
5. **Pušu tiesības un pienākumi**
	1. Izpildītāja pienākumi:
		1. Darbu veikšanai piesaistīt personas, kuras ir ar atbilstošu profesionālo kvalifikāciju, kā arī uzņemties pilnu atbildību par jebkādām sekām, kuras iestājās minēto noteikumu neievērošanas vai nepienācīgas ievērošanas rezultātā;
		2. savlaicīgi un pienācīgā kvalitātē, ievērojot spēkā esošos normatīvos aktus, nodrošināt visu Līgumā un tā pielikumos uzskaitīto Darbu izpildi;
		3. nodrošinot Darbu izpildi, ievērot visus Pasūtītāja pilnvarotās personas sniegtos norādījumus;
		4. uz sava rēķina novērst bojājumus un segt zaudējumus, kas radušies PasūtītājamIzpildītāja nekvalitatīvi veikto Darbu dēļ.
	2. Izpildītāja tiesības:
		1. no Pasūtītāja saņemt visu nepieciešamo informāciju, kas nepieciešama Darbu kvalitatīvai veikšanai;
		2. saņemt samaksu par pilnībā un kvalitatīvi veiktajiem Darbiem saskaņā ar Līguma nosacījumiem un normatīvo aktu prasībām.
	3. Pasūtītāja pienākumi:
		1. savlaicīgi pēc Izpildītāja pieprasījuma sniegt Izpildītājam visu nepieciešamo informāciju, kas ir Pasūtītāja rīcībā un nepieciešamas kvalitatīvai Darbu veikšanai;
		2. veikt savlaicīgu samaksu par pilnīgi un kvalitatīvi veiktajiem Darbiem saskaņā ar Līguma nosacījumiem.
	4. Pasūtītāja tiesības:
		1. ja Pasūtītājam ir radušās pretenzijas pret Izpildītāja veiktajiem Darbiem, tad Pasūtītājs sastāda rakstveida pretenziju, norādot termiņu, kādā Izpildītājam par saviem līdzekļiem ir jānovērš pretenzijā minētie trūkumi;
		2. Pasūtītājamir tiesības neapmaksāt Izpildītājarēķinu par Darbiem, ja saskaņā ar Līgumā noteikto kārtību Pasūtītājs ir iesniedzis rakstveida pretenziju un nav parakstījis Darbu pieņemšanas - nodošanas aktu.
6. **Pušu atbildība**
	1. Puses ir savstarpēji atbildīgas par līgumsaistību neizpildi vai nepienācīgu izpildi, kā arī atbild par otrai Pusei šajā sakarā radušos zaudējumu atlīdzību.
	2. Ja Pasūtītājs par kvalitatīvi saņemtiem Darbiem neveic samaksu saskaņā ar Līguma 2.4.punktā noteikto termiņu, tad Izpildītājs ir tiesīgs prasīt no Pasūtītāja līgumsodu 0,05% apmērā no Līguma kopējās summas par katru nokavēto dienu, bet ne vairāk kā 10% no Līguma 2.1.punktā noteiktās Līguma kopējās summas.
	3. Ja Izpildītājs nenodrošina Darbu izpildi Līgumā noteiktajā termiņā, tad Pasūtītājam ir tiesības prasīt no Izpildītāja līgumsodu 0,05% apmērā no Līguma kopējās summas par katru nokavējuma dienu, bet ne vairāk kā 10 % no Līguma 2.1.punktā noteiktās Līguma kopējās summas.
	4. Ja Pasūtītājs vienpusēji izbeidz Līgumu Līguma 7.3.1.apakšpunktā minētajā gadījumā, Pasūtītājam ir tiesības prasīt no Izpildītāja līgumsodu 5% apmērā no Līguma kopējās summas.
	5. Puses vienojas, ka Pasūtītājs ir tiesīgs par Izpildītājam aprēķinātā līgumsoda summu samazināt Pasūtītāja maksājumu.
	6. Jebkura līgumsoda samaksa neatbrīvo Puses no Līguma saistību pilnīgas izpildes un pienākuma atlīdzināt zaudējumus.
	7. Izpildītājs, līdz Darbu nodošanai Pasūtītājam, nes visu ar Darbos izmantojamo materiālu un iekārtu nejaušas bojāšanās vai bojāejas risku. Pēc Darbu pieņemšanas – nodošanas akta abpusējas parakstīšanas šis risks pāriet uz Pasūtītāju.
7. **Līguma darbības laiks**
	1. Līgums stājas spēkā tā abpusējas parakstīšanas dienā un ir noslēgts uz laiku līdz Pušu saistību pilnīgai izpildei, bet ne ilgāk kā 6 (sešus) mēnešus no Līguma noslēgšanas dienas.
	2. Līgums var tikt izbeigts pirms termiņa jebkurā brīdī, Pusēm par to rakstiski vienojoties vai vienpusēji, Līgumā noteiktajā kārtībā.
	3. Pasūtītājs var vienpusēji izbeigt šo Līgumu neatlīdzinot nekādus zaudējumus saistībā ar Līguma izbeigšanu, nosūtot par to rakstisku paziņojumu uz Izpildītāja juridisko adresi 10 (desmit) darba dienas iepriekš, ja iestājies vismaz viens no šādiem gadījumiem:
		1. Darbi tiek veikti neatbilstoši spēkā esošo normatīvo aktu prasībām vai Līguma prasībām, vai kvalitātes prasībām, vai Izpildītājs kādā citā veidā nepilda vai nepienācīgi pilda Līgumā noteiktās saistības un pēc Pasūtītāja pretenzijas saņemšanas Pasūtītāja norādītajā termiņā Izpildītājs nenovērš pārkāpumu;
		2. Izpildītājs Līgumā noteiktajā kārtībā un termiņā nav iesniedzis Pasūtītājam 8.1.punktā minētos dokumentus. Par šādu termiņa kavējumu tiek uzskatīts Izpildītāja kavējums vairāk par 5 (piecām) darba dienām;
		3. Izpildītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība.
	4. Izpildītājam ir tiesības vienpusēji izbeigt līgumu, ja notikusi Pasūtītāja likvidācija.
8. **Apdrošināšana**
	1. Izpildītājs apņemas veikt un uzturēt spēkā visā šā Līguma darbības laikā un garantijas laikā Izpildītāja profesionālās civiltiesiskās atbildības apdrošināšanu ar kopējo atbildības limitu ne mazāku kā EUR 35 839,01 (trīsdesmit pieci tūkstoši astoņi simti trīsdesmit deviņi *euro* un 01 centi ), atbilstoši normatīvo aktu prasībām, un ne vēlāk kā 10 (desmit) darba dienu laikā pēc Līguma spēkā stāšanās, iesniegt Pasūtītājam Izpildītāja un tā būvspeciālistu profesionālās civiltiesiskās atbildības apdrošināšanas polises, apdrošināšanas līguma un dokumentu, kas apliecina apdrošināšanas prēmijas apmaksu, kopijas, uzrādot minēto dokumentu oriģinālus. Izpildītāja profesionālās civiltiesiskās atbildības apdrošināšanas polisē kā trešajai personai ir jābūt minētai – VSIA „Paula Stradiņa klīniskā universitātes slimnīca”.
	2. Izpildītājam ir pienākums apdrošināšanas līguma un apdrošināšanas polises projektus saskaņot ar Pasūtītāju.
9. **Garantija**
	1. Izpildītājs garantē veikto Darbu (t.sk. izmantoto materiālu un uzstādīto iekārtu) kvalitāti, drošumu un ekspluatācijas īpašības, kā arī veikto nomaiņas darbu atbilstību Līguma nosacījumiem 24 (divdesmit četrus) mēnešus no Darbu pieņemšanas – nodošanas akta parakstīšanas (turpmāk – Garantijas termiņš).
	2. Izpildītājs nodrošina visa veida Darbu (t.sk. izmantoto materiālu un uzstādīto iekārtu) trūkumu un/vai defektu, kas atklāti Garantijas termiņā, bezmaksas kvalitatīvu novēršanu.
	3. Garantijas darbības laikā Darbu trūkumus un defektus Izpildītājs novērš šādā kārtībā:
		1. ja Pasūtītājs garantijas darbības laikā atklāj Darbu trūkumus, Līguma 12.2.punktā norādītā persona 1 (vienas) darba dienas laikā no trūkumu un/vai defektu konstatācijas dienas par to informē Izpildītāju, sazinoties ar Līguma 12.3.punktā norādīto personu;
		2. nākamajā darba dienā pēc informācijas par Darbu trūkumiem un/vai defektiem saņemšanas Izpildītājs ierodas Objektā Pasūtītāja darba laikā, lai apzinātu Darbu trūkumus un/vai defektus;
		3. par Darbu trūkumiem un/vai defektu Puses sastāda un paraksta defekta aktu, kurā konstatē Darbu trūkumus un/vai defektus, to novēršanas veidus un termiņu. Ja Puses nevar vienoties par defekta akta saturu, Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka Darbu trūkumu un/vai defektu rašanās iemesls nav Pasūtītāja vaina. Ja neatkarīgais eksperts konstatē, ka Darbu trūkums un/vai defekts radies Pasūtītāja vainas dēļ, neatkarīgā eksperta pakalpojumu apmaksā Pasūtītājs.
	4. Ja Pasūtītājs izmanto garantiju Darbu trūkumu vai defektu novēršanai, tad garantijas termiņš tiek pagarināts par tik dienām, cik dienās Izpildītājs ir veicis Darbu trūkumu un/vai defektu novēršanas darbus.
	5. Ja Izpildītājs pēc defekta akta sastādīšanas un parakstīšanas nespēj novērst Darbu trūkumus vai defektus 10 (desmit) darba dienu laikā, Izpildītājs atlīdzina Pasūtītājam visus tiešos un pierādītos zaudējumus, kas radušies, Pasūtītājam pašam veicot Darbu trūkumu vai defektu novēršanu.
10. **Nepārvarama vara**
	1. Puse tiek atbrīvota no atbildības par Līguma neizpildi vai nepienācīgu izpildi, ja šāda neizpilde vai nepienācīga izpilde iestājusies nepārvaramas varas dēļ. Ar nepārvaramu varu saprot apstākļus, kuru iestāšanos Puses neparedzēja un nevarēja paredzēt Līguma noslēgšanas brīdī, un kas nepakļaujas Pušu saprātīgai kontrolei. Pie šādiem apstākļiem pieskaitāmi ugunsgrēki, dabas stihijas, karadarbība, valsts varas un pārvaldes institūciju darbība u.c.
	2. Par nepārvaramas varas apstākli nevar atzīt piegādātāju un citu sadarbības partneru saistību neizpildi vai nesavlaicīgu izpildi.
	3. Puse, kas atsaucas uz nepārvaramas varas apstākļiem, nekavējoties, bet ne vēlāk kā 5 (piecu) dienu laikā no šādu apstākļu iestāšanās brīža, informē otru Pusi par šiem apstākļiem. Ja Puse neievēro paziņošanas termiņu, tā zaudē tiesības atsaukties uz nepārvaramas varas apstākļiem.
	4. Ja Līguma nepārvaramas varas apstākļi turpinās ilgāk par 30 (trīsdesmit) dienām, jebkura Puse ir tiesīga vienpusēji izbeigt Līgumu. Šādā gadījumā nevienai Pusei nav tiesības prasīt no otras Puses zaudējumu atlīdzību.
11. **Konfidencialitāte**
	1. Puses apņemas ievērot konfidencialitāti, tajā skaitā:
		1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
		2. aizsargāt, neizplatīt un bez iepriekšējas otras Puses rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tām pieejama Līguma izpildes gaitā.
	2. Konfidencialitātes ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
	3. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
	4. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
	5. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
12. **Citi noteikumi**
	1. Līgumu var grozīt, ciktāl to pieļauj publisko iepirkumu regulējošie normatīvie akti, Pusēm par to savstarpēji rakstiski vienojoties. Jebkuri grozījumi Līguma noteikumos stājas spēkā tad, kad tie ir noformēti rakstiski un tos ir parakstījušas abas Puses. Līguma grozījumi ar to parakstīšanas brīdi kļūst par Līguma neatņemamu sastāvdaļu.
	2. Par Līguma izpildi atbildīgā persona no Pasūtītāja puses: Kārlis Bētiņš, tālrunis: 29417489, 67069693, e-pasts: karlis.betins@stradini.lv.
	3. Par Līguma izpildi atbildīgā persona no Izpildītāja puses: Ģirts Piotrovskis, girts@eiroparks.com
	4. Atbildīgais Darbu vadītājs Objektā – Dmitrijs Šešukovs, dmitrijs@eiroparks.com
	5. Visi strīdi, kas rodas saistībā ar šo Līgumu un tā izpildi, vispirms tiek risināti savstarpēju sarunu ceļā, bet, ja vienošanos neizdodas panākt, tad tie tiek nodoti izšķiršanai tiesā saskaņā ar Latvijas Republikas normatīvo aktu noteikumiem.
	6. Ja kāds no Līguma punktiem zaudē spēku, tas neietekmē pārējo Līguma punktu spēkā esamību. Šajā gadījumā Pušupienākums ir piemērot šo Līgumu atbilstoši spēkā esošajiem normatīvajiem aktiem.
	7. Pusēm ir pienākums nekavējoties informēt vienai otru par izmaiņām Līgumā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu nomaiņu, kā arī par izmaiņām attiecībā uz Pušu pilnvarotajiem pārstāvjiem. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā būs radušies otrai Pusei.
	8. Līgums sagatavots uz 7 (septiņām) lapām, tajā skaitā Līguma 1.pielikums, kas ir neatņemamas Līguma sastāvdaļas, 2 (divos) eksemplāros, no kuriem viens ir Pasūtītājam un otrs –Izpildītājam. Abiem Līguma eksemplāriem ir vienāds juridiskais spēks.
13. **Pušu juridiskās adreses un rekvizīti:**

|  |  |
| --- | --- |
| **Pasūtītājs:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV74HABA0551027673367Banka: AS Swedbank Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Kreicberga | **Piegādātājs:****SIA “Eiroparks”**Reģ. Nr. 40003688079,Dzelzavas iela 117, Rīga, LV - 1021Konta Nr.LV33HABA0551007313320Banka: AS Swedbank Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ģ.Piotrovskis |